
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 15P/140/2024 3824206145 12. 12. 2024 JUDr. Eva Kiššová ECLI:SK:OSPD:2024:3824206145.2
ROZSUDOK V MENE SLOVENSKEJ REPUBLIKY Okresný súd Prievidza sudkyňou JUDr. Evou Kiššovou v právnej veci starostlivosti o maloleté dieťa: A. B., nar. X.XX.XXXX, zast. Úradom práce, sociálnych vecí a rodiny Prievidza, dieťa rodičov – otec: C. D. B., nar. X.XX.XXXX, bytom E. F., G. H. XX/XX, zast. JUDr. Dašou Taschovou, advokátkou, so sídlom Prievidza, M. Mišíka I2752/4A, matka: I. H., nar. XX.X.XXXX, bytom E. F., J. K. XXX/X, o schválenie rodičovskej dohody, rozhodol: I. Schvaľuje rodičovskú dohodu v znení: 1. Maloletý A. B., nar. X.XX.XXXX s a z v e r u j e do striedavej osobnej starostlivosti oboch rodičov a to tak, že maloletý bude v osobnej starostlivosti otca každý nepárny týždeň v kalendárnom roku počnúc od nedele párneho týždňa od 17.00 hod. do nedele nepárneho týždňa do 17.00 hod. a v osobnej starostlivosti matky každý párny týždeň v kalendárnom roku, počnúc od nedele nepárneho týždňa od 17.00 hod. do nedele párneho týždňa do 17.00 hod. 2. Rodič, ktorého osobná starostlivosť o maloletého prechádza na druhého rodiča j e p o v i n n ý v určenom čase a v mieste svojho bydliska riadne odovzdať maloletého druhému rodičovi, ktorý j e p o v i n n ý maloletého prevziať. 3. Každý z rodičov je oprávnený maloletého zastupovať a spravovať jeho majetok v bežných veciach. 4. Trvalý pobyt maloletého je na adrese G. H. XX/XX, E. F. 5. Rodičia maloletého s a z a v ä z u j ú otvoriť bankový účet , s ktorým budú oprávnení obaja disponovať a mať k nemu debetnú platobnú kartu. Na takto zriadený bankový účet sa otec zaväzuje pravidelne mesačne - najneskôr do 16 . dňa v mesiaci poukazovať sumu 150 € a matka sa zaväzuje na tento účet pravidelne mesačne - najneskôr do 16. dňa v mesiaci poukazovať sumu 50 €. Z uvedeného účtu budú hradené pravidelné aj jednorazové školské výdavky - najmä, avšak nielen / školné, strava v ŠJ, školský klub, krúžky a náklady s nimi spojené, telefón /, oblečenie, obuv a lieky pre maloletého. 6. U p r a v u j e styk rodičov s maloletým nasledovne : Otec maloletého j e o p r á v n e n ý sa stretávať s maloletým každý párny kalendárny rok od 24.12. od 9.00 hod. do 25.12 do 9.00 hod. a každý nepárny rok od 25.12. od 9.00 hod. do 26.12 do 18.00 hod. a každý nepárny rok od 31.12. od 9.00 hod do 1.1. do 18.00 hod. Matka maloletého j e o p r á v n e n á sa stretávať s maloletým každý nepárny kalendárny rok 24.12. od 9.00 hod. do 25.12 do 9.00 hod. a každý párny rok od 25.12. od 9.00 hod. do 26.12 do 18.00 hod. a každý párny rok od 31.12. od 9.00 hod. do 1.1. do 18.00 hod. Otec maloletého j e o p r á v n e n ý sa stretávať s maloletým každý nepárny kalendárny rok od veľkonočnej nedele od 9.00 hod. do veľkonočného pondelka do 19.00 hod. Matka maloletého j e o p r á v n e n á sa stretávať s maloletým každý párny kalendárny rok od veľkonočnej nedele od 9.00 hod. do veľkonočného pondelka do 19.00 hod. Otec maloletého j e o p r á v n e n ý sa stretávať s maloletým prvých 5 dní jarných školských prázdnin počínajúc piatkom od 9.00 hod. a končiac stredou o 9.00 hod. v nepárnom kalendárnom roku a posledné štyri dni počínajúc stredou od 9.00 hod. a končiac nedeľou 19.00 hod. párneho kalendárneho roka.
Matka maloletého j e o p r á v n e n á sa stretávať s maloletým prvých 5 dní jarných školských prázdnin počínajúc piatkom od 9.00 hod. a končiac stredou o 9.00 hod. v párnom kalendárnom roku a posledné štyri dni počínajúc stredou od 9.00 hod. a končiac nedeľou 19.00 hod. nepárneho kalendárneho roka. Otec maloletého j e o p r á v n e n ý sa stretávať s maloletým počas letných školských prázdnin vždy od 15.7. od 9.00 hod. do 31.7 do 9.00 hod. a od 15.8. od 9.00 hod. do 31.8 do 9.00 hod. Matka maloletého j e o p r á v n e n á sa stretávať s maloletým počas letných školských prázdnin vždy od 1.7. od 9.00 hod. do 15.7 do 9.00 hod. a od 1.8. od 9.00 hod. do 15.8 do 9.00 hod. II. Žiaden z účastníkov nemá právo na náhradu trov konania. odôvodnenie: Toto rozhodnutie bližšie dôvody neobsahuje (§ 2 ods. 1 CMP, § 221 písm. a/ CSP). Poučenie: Proti tomuto rozhodnutiu odvolanie je prípustné, avšak účastníci sa práva podať odvolanie voči rozhodnutiu výslovne vzdali po jeho vyhlásení (§ 368 CSP) a v časti týkajúcej sa schválenia rodičovskej dohody rodičia nie sú oprávnení podať odvolanie (§ 122 CMP). Ak povinný dobrovoľne nesplní, čo mu ukladá vykonateľný exekučný titul, oprávnený môže podať návrh na vykonanie exekúcie podľa osobitného zákona (Exekučný poriadok). Ak ide o rozhodnutie vo veciach maloletých detí (rozhodnutia, ktorým bola upravená starostlivosť o maloleté dieťa, styk s maloletým dieťaťom alebo iná ako peňažná povinnosť vo vzťahu k maloletému dieťaťu), môže oprávnený podať návrh na nariadenie výkonu rozhodnutia podľa § 370 a nasl. Civilného mimosporového poriadku.

Zdroj: KAUZIS.SK – https://www.kauzis.sk/judikatura/r/ECLI:SK:OSPD:2024:3824206145.2 (dáta aktuálne k 13. 11. 2026). Záväzné je znenie zverejnené súdom.




